O τοίχος έχει πιάσει μούχλα
H υγρασία στους τοίχους και το ταβάνι του σπιτιού, είναι ένα ιδιαίτερα συνηθισμένο φαινόμενο. Υπάρχουν πολλοί εναλλακτικοί τρόποι για να αντιμετωπίσεις την υγρασία στο σπίτι σου. Αν, όμως, παρατήρησες ότι άρχισαν να σχηματίζονται κατάμαυρες κηλίδες πάνω από τη μπανιέρα ή τη ντουσιέρα σου, υπάρχει σοβαρότερο πρόβλημα. Έχει όνομα, λέγεται μούχλα και προδίδει ότι το μπάνιο χρειάζεται ανακαίνιση. Σου συνιστάμε να προλάβεις το πρόβλημα στις αρχές του, πριν εξαπλωθεί και χρειαστεί να ξοδέψεις μια περιουσία για την επίλυση του.
2. O χώρος σταδιακά καταρρέει
Το ένα φως δεν λειτουργεί. Η πόρτα του ντους έχει ραγίσει. Μερικά πλακάκια έχουν σπάσει. Ο καθρέφτης έχει μαυρίσει. Όλα αυτά είναι σημάδια που φανερώνουν ότι το μπάνιο χρειάζεται ανακαίνιση, για να κερδίσει πίσω τη χαμένη του λάμψη. Αν δεν υπάρχει κάποιο ουσιαστικό πρόβλημα, όπως το παραπάνω, μπορείς να προβείς σε ορισμένες μικρές αλλαγές, για να διορθώσεις τα κομμάτια που χαλούν την εικόνα του μπάνιου σου. Διαφορετικά είναι απαραίτητο να αφιερώσεις περισσότερο χρόνο για να μελετήσεις τις εναλλακτικές λύσεις, που υπάρχουν, για την συνολική ανανέωση του μπάνιου σου.
3. Υπάρχει κάποια βλάβη στο υδραυλικό δίκτυο
Το πιο συνηθισμένο μέρος όπου εμφανίζονται βλάβες και διαρροές είναι, αναμφίβολα, το μπάνιο. Μια διαρροή μπορεί να είναι πολύ μικρή, ασήμαντη και να σου στοιχίσει ελάχιστα. Υπάρχουν, όμως και ορισμένες βλάβες που δεν θέλεις ούτε να τις φαντάζεσαι. Αν δεν προλάβεις το πρόβλημα, πριν την εξάπλωση του, μπορεί να αποβεί μοιραίο για τον τραπεζικό σου λογαριασμό. Μιας και θα κάνεις ορισμένες υδραυλικές επισκευές, δες το σαν μία ευκαιρία να χαρίσεις στο μπάνιο σου και την αισθητική ανανέωση, που χρειάζεται.
4. Θέλεις να ενοικιάσεις το σπίτι σου
Ο τέταρτος λόγος μοιάζει περισσότερο με προϋπόθεση, παρά με σημάδι. Αν θέλεις να ενοικιάσεις ή ακόμη και να πουλήσεις το σπίτι σου, τότε η ανακαίνιση του μπάνιου και της κουζίνας είναι κάτι, που πρέπει να σκεφτείς σίγουρα! Αυτοί οι δύο χώροι είναι οι αγαπημένοι κάθε νοικοκυράς και πρέπει να είναι και να δείχνουν υπέροχοι. Δεν χρειάζεται να επενδύσεις μια περιουσία για να αλλάξεις το χώρο σου. Μερικές μικρές πινελιές είναι αρκετές για να τον μεταμορφώσουν.